
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 142
                                                                    30 iulie 2026
privind însușirea raportului de evaluare pentru terenul aprobat spre vânzare directă, aprobarea prețului de vânzare și a modalității de plată aferente terenului situat în municipiul Sighișoara, str. Andrei Mureșanu   nr. 1 

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 25.136/08.07.2026 şi la Consiliul Local Sighișoara cu nr. 26.859/21.07.2026, de referatul de aprobare, înregistrat cu nr. 25.138/08.07.2026, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere că, prin Hotărârea Consiliului Local Sighișoara nr. 129/25.06.2026, s-a însușit propunerea de cumpărare formulată de numita Pelei Corina și s-a aprobat inițierea procedurii de vânzare directă a terenului intravilan, având categoria de folosință curți - construcții, în suprafață totală de 307 mp., situat în municipiul Sighișoara, str. Andrei Mureșanu nr. 1, județul Mureș, înscris în Cartea Funciară nr. 50656 Sighișoara, în suprafață de 157 mp., identificat prin nr. topografic 3342/1/2/2/2/1/1, nr. cadastral vechi 2607, respectiv în Cartea Funciară nr. 50657 Sighișoara, în suprafață de 150 mp., identificat prin nr. topografic 3342/1/2/2/2/1/2, nr. cadastral vechi 2608, proprietatea privată a Municipiului Sighișoara, precum și efectuarea demersurilor necesare în vederea întocmirii raportului de evaluare pentru stabilirea prețului de vânzare;

Având în vedere Raportul de evaluare întocmit de ing. Moldovan Tudor, expert evaluator autorizat, membru titular A.N.E.V.A.R., înregistrat la Municipiul Sighișoara cu nr. 23.351/23.06.2026, potrivit căruia valoarea de piață a terenului intravilan, având categoria de folosință curți - construcții, în suprafață totală de 307 mp., situat în municipiul Sighișoara, str. Andrei Mureșanu nr. 1, județul Mureș, înscris în Cartea Funciară nr. 50656 Sighișoara și Cartea Funciară nr. 50657 Sighișoara, este de 64.523 lei;

Având în vedere extrasele de carte funciară aferente imobilelor înscrise în Cartea Funciară nr. 50656 Sighișoara, Cartea Funciară nr. 50657 Sighișoara și Cartea Funciară nr. 52558 Sighișoara, din care rezultă că terenurile înscrise în Cartea Funciară nr. 50656 Sighișoara și Cartea Funciară nr. 50657 Sighișoara sunt proprietatea privată a Municipiului Sighișoara, iar dreptul de proprietate asupra construcției C1 – casă de locuit, edificată și pe acestea, este înscris în favoarea numitei Pelei Corina;

Având în vedere contractul de închiriere nr. 964/2007, încheiat între Municipiul Sighișoara și numita Pelei Corina, așa cum a fost modificat și completat prin actele adiționale ulterioare, din care rezultă că terenurile sunt deținute și utilizate în mod legal, fiind aferente construcției aflate în proprietatea chiriașei, existând astfel o legătură funcțională și juridică între terenurile solicitate spre cumpărare și construcția edificată;

Având în vedere că terenurile supuse vânzării fac parte din domeniul privat al Municipiului Sighișoara, fiind evidențiate în patrimoniul municipiului la poziția de inventar nr. 55.035, cu valoarea de inventar de 52.190 lei;

Având în vedere că, potrivit verificărilor efectuate în evidențele Municipiului Sighișoara și în înscrierile din cărțile funciare, imobilele nu fac obiectul unor litigii și nu sunt afectate de lucrări sau investiții de utilitate publică;

Având în vedere prevederile art. 12 lit. B pct. V și pct. VI din Capitolul IV. Metodologia vânzării directe, din Regulamentul de vânzare a bunurilor imobile aparținând domeniului privat al Municipiului Sighișoara, aprobat prin Hotărârea Consiliului Local Sighișoara nr. 181/26.08.2021, actualizat ulterior prin Hotărârea Consiliului Local Sighișoara nr. 142/26.09.2024, coroborate cu dispozițiile art. 363 alin. (6) din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare și ținând cont de faptul că, în urma comparării prețului de piață determinat prin raportul de evaluare și a valorii de inventar, rezultă că valoarea mai mare o reprezintă prețul de piață, iar în această situație, conform regulamentului în vigoare, prețul de vânzare se stabilește prin adăugarea cheltuielilor aferente întocmirii raportului de evaluare la valoarea de piață stabilită prin raportul întocmit;

Luând în considerare Factura cu nr. 2.893/26.06.2026, emisă de Moldovan Tudor P.F.A., în cuantum total de 2.000 lei, reprezentând contravaloarea serviciilor de evaluare aferente unui număr de patru rapoarte de evaluare, din care suma de 1.000 lei reprezintă contravaloarea serviciilor de evaluare aferente imobilelor supuse vânzării; 

Având în vedere prevederile Regulamentului de vânzare a bunurilor imobile aparținând domeniului privat al Municipiului Sighișoara, aprobat prin Hotărârea Consiliului Local Sighișoara nr. 181/26.08.2021, actualizat prin Hotărârea Consiliului Local Sighișoara nr. 142/26.09.2024;

Având în vedere prevederile Legii nr. 287/2009 privind Codul civil, republicată, cu modificările și completările ulterioare, cu privire la încheierea contractelor în formă autentică și transferul dreptului de proprietate;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare, cu precădere cele ale art. 108, art. 354, art. 355, art. 363 alin. (6) și art. 364 din aceasta;
Având în vedere Raportul de specialitate al Direcției Arhitect Șef – Compartimentul Administrarea Domeniului Public și Privat, înregistrat cu nr. 25.139/08.07.2026, prin care se propune însușirea raportului de evaluare pentru terenul aprobat spre vânzare directă, aprobarea prețului de vânzare și a modalității de plată aferente terenului situat în municipiul Sighișoara, str. Andrei Mureșanu nr. 1;

Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. „c”, alin. (6) lit. „b”, alin. (14), art. 139 alin. (2) și art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;                                                            
         H O T Ă R Ă Ş T E: 

  
Art. 1. Se însușește Raportul de evaluare, înregistrat la Municipiul Sighișoara cu nr. 23.351/23.06.2026, întocmit de către ing. Moldovan Tudor, expert evaluator – membru titular A.N.E.V.A.R., pentru stabilirea prețului de piață al imobilului – teren intravilan, în suprafață totală de 307 mp., situat în municipiul Sighișoara, str. Andrei Mureșanu nr. 1, județul Mureș, compus din: terenul în suprafață de 157 mp., înscris în Cartea Funciară nr. 50656 Sighișoara, identificat prin nr. topografic 3342/1/2/2/2/1/1, nr. cadastral vechi 2607 și terenul în suprafață de 150 mp., înscris în Cartea Funciară nr. 50657 Sighișoara, identificat prin nr. topografic 3342/1/2/2/2/1/2, nr. cadastral vechi 2608, având categoria de folosință curți - construcții, raport de evaluare prevăzut în Anexa nr. 1, care face parte integrantă din prezenta hotărâre.


Art. 2. Se aprobă suma de 65.523 lei, ca preț de vânzare pentru terenul intravilan, cu categoria de folosință curți - construcții, în suprafață totală de 307 mp., situat în municipiul Sighișoara, str. Andrei Mureșanu nr. 1, județul Mureș, compus din terenul înscris în Cartea Funciară nr. 50656 Sighișoara, în suprafață de 157 mp., identificat prin nr. topografic 3342/1/2/2/2/1/1, nr. cadastral vechi 2607 și cel înscris în Cartea Funciară nr. 50657 Sighișoara, în suprafață de 150 mp., identificat prin nr. topografic 3342/1/2/2/2/1/2, nr. cadastral vechi 2608, preț de vânzare stabilit conform prevederilor art. 12 lit. B pct. V și VI din Capitolul IV. Metodologia vânzării directe din Regulamentul de vânzare a bunurilor imobile aparținând domeniului privat al Municipiului Sighișoara, aprobat prin Hotărârea Consiliului Local Sighișoara nr. 181/26.08.2021, actualizat ulterior prin Hotărârea Consiliului Local Sighișoara nr. 142/26.09.2024, rezultat din însumarea valorii de piață a imobilului, stabilită la suma de 64.523 lei, prin Raportul de evaluare, înregistrat la Municipiul Sighișoara cu nr. 23.351/23.06.2026, întocmit de ing. Moldovan Tudor, expert evaluator – membru titular A.N.E.V.A.R. și a sumei de 1.000 lei, potrivit Facturii cu nr. 2.893/26.06.2026, emisă de Moldovan Tudor P.F.A., reprezentând contravaloarea serviciilor de evaluare aferente celor două terenuri supuse vânzării.

 Art. 3. (1) Se aprobă plata integrală ca modalitate de plată a prețului de vânzare a terenului intravilan, având categoria de folosință curți - construcții, în suprafață totală de 307 mp., situat în municipiul Sighișoara, str. Andrei Mureșanu nr. 1, județul Mureș, înscris în Cartea Funciară nr. 50656 Sighișoara, în suprafață de 157 mp., identificat prin nr. topografic 3342/1/2/2/2/1/1, nr. cadastral vechi 2607 și în Cartea Funciară nr. 50657 Sighișoara, în suprafață de 150 mp., identificat prin nr. topografic 3342/1/2/2/2/1/2, nr. cadastral vechi 2608.
(2) Prețul de vânzare aprobat potrivit art. 2 din prezenta hotărâre va fi achitat integral de către cumpărătoare, anterior autentificării contractului de vânzare - cumpărare, cu respectarea prevederilor art. 
9, art. 12 lit. B pct. VII și art. 14 alin. (1) și alin. (2) din Regulamentul de vânzare a bunurilor imobile aparținând domeniului privat al Municipiului Sighișoara, aprobat prin Hotărârea Consiliului Local Sighișoara nr. 181/26.08.2021, actualizat ulterior prin Hotărârea Consiliului Local Sighișoara nr. 142/26.09.2024. 

Art. 4. Urmare a încheierii contractului de vânzare - cumpărare în formă autentică și a transferului dreptului de proprietate asupra imobilelor către numita Pelei Corina, potrivit prevederilor prezentei hotărâri, se aprobă încetarea contractului de închiriere nr. 964/2007, încheiat între Municipiul Sighișoara și numita Pelei Corina, așa cum a fost modificat și completat prin actele adiționale ulterioare, având ca obiect închirierea terenurilor în suprafață totală de 307 mp., situate în municipiul Sighișoara, str. Andrei Mureșanu nr. 1, înscrise în Cartea Funciară nr. 50656 Sighișoara și Cartea Funciară nr. 50657 Sighișoara, precum și a actelor adiționale subsecvente acestuia, ca o consecință a dobândirii dreptului de proprietate asupra terenurilor de către cumpărătoare.

Art. 5. Vânzarea propriu - zisă a terenului, în înțelesul prevederilor Legii nr. 287/2009 privind Codul civil, republicată, cu modificările și completările ulterioare, va fi perfectată prin act autentic ce se va încheia la un birou notarial public, cu respectarea prevederilor art. 14 alin. (1) și alin. (2) din Regulamentul de vânzare a bunurilor imobile aparținând domeniului privat al Municipiului Sighișoara, aprobat prin Hotărârea Consiliului Local Sighișoara nr. 181/26.08.2021, actualizat ulterior prin Hotărârea Consiliului Local Sighișoara nr. 142/26.09.2024. 

Art. 6. Cheltuielile generate de încheierea actului notarial, precum și de înscrierile și notările în cartea funciară cad în sarcina exclusivă a cumpărătoarei, în conformitate cu prevederile art. 14 alin. (5) din Regulamentul de vânzare a bunurilor imobile aparținând domeniului privat al Municipiului Sighișoara, aprobat prin Hotărârea Consiliului Local Sighișoara nr. 181/26.08.2021, actualizat ulterior prin Hotărârea Consiliului Local Sighișoara nr. 142/26.09.2024. 

Art. 7. Se mandatează Primarul Municipiului Sighișoara, domnul Ioan - Iulian Sîrbu, să semneze contractul de vânzare - cumpărare în formă autentică, precum și orice alte înscrisuri necesare în vederea ducerii la îndeplinire a prevederilor prezentei hotărâri.

Art. 8. Ulterior încheierii contractului de vânzare - cumpărare în formă autentică, compartimentele de specialitate din cadrul Municipiului Sighișoara vor proceda, potrivit competențelor specifice, la efectuarea operațiunilor administrative, fiscale, patrimoniale și financiar - contabile necesare radierii imobilului din evidențele instituției și actualizării bazelor de date aferente, în baza actului autentic încheiat, fără a mai fi necesară întocmirea altor instrumente administrative suplimentare.
Art. 9. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcția Arhitect Șef, Compartimentul Administrarea Domeniului Public și Privat – Direcția Arhitect Șef, Compartimentul Buget, Contabilitate, Salarizare – Direcția Economică, Serviciul Impozite, Taxe și Executare Creanțe – Direcția Economică şi Compartimentul Juridic din cadrul Municipiului Sighişoara.

Art. 10. Prin grija doamnei Bizo Anca, Secretar General al Municipiului Sighișoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și va fi adusă la cunoștință publică prin publicarea pe pagina de internet, la adresa www.primariasighisoara.ro.
PREŞEDINTE DE ŞEDINŢĂ,
  

     Duma Felix - Lucian                                            Contrasemnează pentru legalitate
                                    SECRETARUL GENERAL al municipiului,

                                                              Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Direcţia Arhitect Șef;
  4 ex. Compartimentul Administrarea Domeniului Public și Privat – Direcția Arhitect Șef;
  1 ex. Compartimentul Buget, Contabilitate, Salarizare – Direcția Economică;
  1 ex. Serviciul Impozite, Taxe și Executare Creanțe – Direcția Economică;
  1 ex. Compartimentul Juridic.
14 ex.    
B.A. 
	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 142/30.07.2026

	Operațiuni efectuate
	Data
ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate
□ simplă         □ absolută
□ calificată

	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


